Ehdotus Neuvoston asetus tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitettä I muuttamalla tapahtuvasta integroitujen monisirumikropiirien (monisirukoteloiden) tullittomasta kohtelusta tehdyn sopimuksen täytäntöönpanosta /* KOM/2006/0061 lopull. - ACC 2006/0017 */





[pic] | EUROOPAN YHTEISÖJEN KOMISSIO | Bryssel 15.2.2006 KOM(2006) 61 lopullinen 2006/0017 (ACC) Ehdotus NEUVOSTON ASETUS tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitettä I muuttamalla tapahtuvasta integroitujen monisirumikropiirien (monisirukoteloiden) tullittomasta kohtelusta tehdyn sopimuksen täytäntöönpanosta (komission esittämä) PERUSTELUT EHDOTUKSEN TAUSTA | 110 | Ehdotuksen perusteet ja tavoitteet Integroidut monisirumikropiirit eli monisirukotelot ovat melko uusi koottujen puolijohteiden tyyppi, jota ei ollut olemassa vielä silloin, kun tullien alentamismenettelyä koskeva ITA-sopimus (WTO-sopimus informaatioteknologiatuotteiden kaupasta) tehtiin vuonna 1996. Jos monisirukoteloita olisi ollut jo ITA-sopimuksesta käytyjen neuvottelujen aikana, ne olisi mitä todennäköisimmin määrätty sopimuksessa tullittomiksi. Puolijohteita käsittelevän hallitusten ja viranomaisten kokouksen (GAMS) viisi jäsentä (Euroopan yhteisö, jota edustaa Euroopan komissio, sekä Japani, Korea, Yhdysvallat ja Taiwan) neuvottelivat integroitujen monisirumikropiirien (monisirukoteloiden) tullittomasta kohtelusta tehdyn sopimuksen, jäljempänä ’monisirukoteloita koskeva sopimus’. | 120 | Asiayhteys Neuvosto teki monisirukoteloita koskevan sopimuksen Euroopan yhteisön puolesta 21. joulukuuta 2005 tehdyllä neuvoston päätöksellä 2005/964/EY. | 130 | Ehdotuksen alalla voimassa olevat säännökset Tällä ehdotuksella neuvoston asetukseksi on tarkoitus panna täytäntöön monisirukoteloita koskevan sopimuksen tekeminen muuttamalla tariffi- ja tilastonimikkeistöstä ja yhteisestä tullitariffista annetun neuvoston asetuksen (ETY) N:o 2658/87 liite I. | 141 | Yhdenmukaisuus unionin muiden politiikkojen ja tavoitteiden kanssa Ehdotuksella pyritään tukemaan asianomaisen Euroopan tuotannonalan kilpailukykyä. | ASIANOMAISTEN OSAPUOLTEN KUULEMINEN JA VAIKUTUSTEN ARVIOINTI | Asianomaisten kuuleminen | 219 | Asianomainen Euroopan tuotannonala pitää monisirukoteloita koskevaa sopimusta keskeisenä aloitteena Euroopan puolijohdeteollisuuden kilpailukyvyn tukemisessa. | Asiantuntemuksen hankkiminen ja käyttäminen | 229 | Tällä ehdotuksella pyritään pelkästään panemaan täytäntöön yhteisön tekemä kansainvälinen sopimus. | 230 | Vaikutusten arviointi Tämä ehdotus ei edellytä vaikutusten arviointia. Mikään muu sääntelytoimi ei ole mahdollinen. | EHDOTUKSEEN LIITTYVÄT OIKEUDELLISET SEIKAT | 305 | Tiivistelmä ehdotuksesta Asetusehdotuksella on tarkoitus poistaa kaikki monisirukoteloista kannettavat tullit ja muut maksut. Monisirukoteloita koskevan sopimuksen voimaantulopäivä on vielä vahvistettava neljän muun sopimuksen ratifioineen sopimuspuolen kanssa. Sen uskotaan tulevan voimaan 1. huhtikuuta 2006. | 310 | Oikeusperusta Asetusehdotus perustuu Euroopan yhteisön perustamissopimuksen 133 artiklaan. | 329 | Toissijaisuusperiaate Ehdotus kuuluu yhteisön yksinomaiseen toimivaltaan. Tämän vuoksi toissijaisuusperiaatetta ei sovelleta. | Suhteellisuusperiaate Ehdotus on suhteellisuusperiaatteen mukainen seuraavasta syystä: | 331 | Asetusehdotus ei ylitä sitä, mikä on ehdottoman välttämätöntä yhteisön tekemän kansainvälisen sopimuksen täytäntöönpanemiseksi. | 332 | Asetusehdotus ei aiheuta mitään hallinnollisia lisätaakkoja. | Säädöslajin valinta | 341 | Ehdotettu säädöslaji: asetus. | 342 | Muut säädöslajit eivät tule kyseeseen seuraavista syistä: Asetus on ainoa mahdollinen tapa muuttaa voimassa olevaa lainsäädäntöä. | TALOUSARVIOVAIKUTUKSET | 401 | Monisirukoteloiden tullittomuuden arvellaan vähentävän tulleista saatavia tuloja EU:n talousarviossa noin 7,9 miljoonaa euroa vuodessa. | 1. 2006/0017 (ACC) Ehdotus NEUVOSTON ASETUS tariffi- ja tilastonimikkeistöstä ja yhteisestä tullitariffista annetun asetuksen (ETY) N:o 2658/87 liitettä I muuttamalla tapahtuvasta integroitujen monisirumikropiirien (monisirukoteloiden) tullittomasta kohtelusta tehdyn sopimuksen täytäntöönpanosta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen[1], sekä katsoo seuraavaa: (1) Neuvoston asetuksella (ETY) N:o 2658/87[2] otetaan käyttöön tavaranimikkeistö, jäljempänä ’yhdistetty nimikkeistö’, ja siinä vahvistetaan yhteisen tullitariffin sopimustullit. (2) Neuvosto teki päätöksellä 2005/964/EY[3] Euroopan yhteisön puolesta sopimuksen integroitujen monisirumikropiirien (monisirukotelojen) tullittomasta kohtelusta, jäljempänä ’sopimus’. (3) Sopimuksella poistetaan kaikki monisirukoteloista kannettavat tullit ja muut maksut. (4) Euroopan unionin neuvoston pääsihteeri on sopimuksessa määrätty tallettaja, jonka huostaan neljä sopimuspuolta on tallettanut hyväksymiskirjansa. Sopimuksen 7 artiklan a alakohdan nojalla nämä neljä sopimuspuolta ovat sopineet, että sopimus tulee voimaan [1 päivänä huhtikuuta 2006]. (5) Sopimus olisi nyt pantava täytäntöön muuttamalla neuvoston asetuksen (ETY) N:o 2658/87 liite I, ON ANTANUT TÄMÄN ASETUKSEN: 1 artikla Lisätään asetuksen (ETY) N:o 2658/87 liitteen I ensimmäisen osan II osaston erityismääräyksiin G kohta ”Integroitujen monisirupiirien (monisirukoteloiden) tulliton kohtelu” tämän asetuksen liitteen mukaisesti. 2 artikla Tämä asetus tulee voimaan sitä päivää seuraavana päivänä, jona se julkaistaan Euroopan unionin virallisessa lehdessä . Sitä sovelletaan [1 päivästä huhtikuuta 2006]. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Neuvoston puolesta Puheenjohtaja LIITE G. Integroitujen monisirumikropiirien (monisirukoteloiden) tulliton kohtelu 2. Tullittomuus myönnetään integroiduille monisirupiireille (monisirukoteloille), joissa on vähintään kaksi toisiinsa liitettyä integroitua monoliittipiiriä ja jotka on yhdistetty, myös yhdelle tai useammalle eristävälle alustalle, käytännöllisesti katsoen erottamattomaksi kokonaisuudeksi ja joissa voi olla johdinkehys mutta joissa ei ole muita aktiivisia tai passiivisia piirialkioita. 3. Tullittomuus myönnetään seuraaviin nimikkeisiin luokiteltaville tavaroille: 8418, 8422, 8450, 8466, 8473, 8517, 8518, 8522, 8523, 8525, 8528, 8529, 8530, 8531, 8535, 8536, 8537, 8538, 8543, 8548, 8708, 9009, 9026, 9031, 9504. 4. Kun monisirukoteloiden vapaaseen liikkeeseen luovuttamista koskeva tulli-ilmoitus jätetään jäsenvaltioiden viranomaisille, tavaranhaltijan on merkittävä viitenumero C500 yhtenäisen hallinnollisen asiakirjan (SAD) 44 kohtaan. YKSINOMAAN TALOUSARVION TULOPUOLEEN VAIKUTTAVAAN SÄÄDÖKSEEN LIITTYVÄ RAHOITUSSELVITYS 1. EHDOTUKSEN NIMI: Ehdotus neuvoston asetukseksi integroitujen monisirupiirien (monisirukoteloiden) tullittomasta kohtelusta tehdyn sopimuksen täytäntöönpanosta 2. BUDJETTIKOHDAT: Luku ja momentti: Luku 12 - momentti 120 Kyseiseksi vuodeksi budjetoitu määrä: 12 905 400 000 euroa 3. RAHOITUSVAIKUTUKSET ( Ehdotuksella ei ole rahoitusvaikutuksia x Ehdotuksella ei ole rahoitusvaikutuksia menoihin, mutta sillä on seuraavat rahoitusvaikutukset tuloihin: (milj. euroa yhden desimaalin tarkkuudella) Budjettikohta | Tulot[4] | 12 kuukauden jakso, joka alkaa 1.4.2006 | 2006 | Momentti 1 | Vaikutukset omiin varoihin | -7,9 milj. euroa | -5,9 milj. euroa | Momentti … | Vaikutukset omiin varoihin | Toteutuksen jälkeen | 2007 | 2008 | 2009 | 2010 | 2011 | Momentti 1 | -7,9 milj. euroa* | -7,9 milj. euroa* | -7,9 milj. euroa* | -7,9 milj. euroa* | -7,9 milj. euroa* | Momentti … | 4. PETOSTENTORJUNTA Ei sovelleta 5. MUUT HUOMAUTUKSET EU:ssa tällä hetkellä mikrosirukoteloista kannettavien tullien määrä arvioidaan asianomaisen Euroopan tuotannonalan antamien tietojen perusteella. * On todennäköistä, että monisirukoteloista kannettavat tullit ja muut maksut poistetaan joka tapauksessa Dohan kierroksella käyttävien kauppaneuvottelujen tuloksena tai WTO:ssa mahdollisesti myöhemmin tehtävän muun sopimuksen nojalla. [1] EUVL C … [2] EUVL L 256, 7.9.1987, s. 1., muutettuna [3] EUVL L 349, 31.12.2005, s. 24. [4] Perinteisistä omista varoista (maatalousmaksut, sokerimaksut, tullimaksut) ilmoitetaan nettomäärät, jotka saadaan vähentämällä bruttomääristä 25 prosenttia jäsenvaltioiden kantokuluja.